2023.6.29.
HU
Az Európai Unió Hivatalos Lapja
C 229/15
36.
kiemeli a kulturális és demokratikus oktatással kapcsolatos kezdeményezések létrehozását a mobilitás és az emberek közötti kapcsolatok fellendítése, valamint a fenntartható társadalmi és gazdasági fejlődés révén erősebb társadalmak elérése érdekében; 37. kiemeli annak fontosságát, hogy javítsák a Covid19-cel kapcsolatos dezinformációs tevékenységek előrejelzésére, kezelésére és az azokra való reagálásra vonatkozó kapacitást, és ezáltal a média szólásszabadságának korlátozása nélkül kezeljék a propaganda, az álhírek és a gyűlöletbeszéd fenyegetéseivel szembeni társadalmi rezilienciát; 38. hangsúlyozza, hogy a keleti partnerség országaiban az „agyelszívás” társadalmi-gazdasági következményeinek megelőzése érdekében fontos több minőségi munkahelyet teremteni a fiatalok számára, ami különösen nagy kihívást jelent, tekintettel a változás strukturális mozgatórugóira, például a technológiai innovációkra és a globalizációra; 39. megjegyzi, hogy a Covid19-világjárvány alatt a keleti partnerség valamennyi országának egészségügyi rendszerei gyorsan túlterheltté váltak, ezért a felkészültség növelése érdekében a politikai döntéshozóknak növelniük kell a kölcsönösséget és az állami egészségügyi ellátás finanszírozását; 40. megjegyzi, hogy a Covid19-világjárvány felgyorsította a digitális átállást, és a keleti partnerség országainak újra kell gondolniuk a jelenlegi oktatási paradigma fenntarthatóságát és hatékonyságát; 41. hangsúlyozza, hogy a keleti partnerség országainak együtt kell működniük a világjárvány utáni helyreállítási politikákkal kapcsolatos tapasztalatok megosztásában annak érdekében, hogy a jövőben megerősítsék a felkészültséget és a viszonosságot a hasonló kihívásokkal szemben; 42. hangsúlyozza, hogy egyértelmű foglalkoztatási keretre van szükség a kettős átállás előmozdítása, a Covid19-világjár­ vány társadalmi-gazdasági hatásaiból való kilábalás biztosítása, a fővárosokban a fenntartható versenyképesség megerősítése, továbbá a tisztességes munkahelyek és az esélyegyenlőség biztosítása, valamint a régió stabilitásának és jólétének növelése érdekében.
43. hangsúlyozza, hogy meg kell erősíteni a fenntartható, zöld és körforgásos gazdaság növekedését célzó stratégiai beruházásokat, ugyanakkor javítani kell az élelmezésbiztonságot a keleti partnerség régiójában; 44. hangsúlyozza, hogy az éghajlatváltozással szembeni ellenálló képesség megerősítése, valamint az alacsony szén-dioxid-kibocsátású körforgásos gazdaságra való átállás felgyorsítása és a digitális gazdaság fejlesztése érdekében fontos a gazdasági fejlődés fellendítése olyan intézkedések révén, mint a fokozott összekapcsoltság és a regionális fejlesztés, a régión belüli kereskedelem, a mezőgazdaság és a vidékfejlesztés, nagy hangsúlyt fektetve a környezetvédelemre; 45. megjegyzi, hogy a Párizsi Megállapodás szerinti új, megerősített átláthatósági kerettel összhangban meg kell erősíteni a technikai szakértelmet és kapacitást a kibocsátások nyomon követésére, az arról való jelentéstételre és annak ellenőrzésére (MRV) vonatkozó nemzeti keretek bevezetése érdekében; 46. üdvözli a keleti partnerség gazdaságélénkítési és beruházási tervét, amely az uniós költségvetésből vissza nem térítendő támogatások, azok ötvözése és garanciák formájában 2,3 milliárd eurót fog mozgósítani a világjárványt követő helyreállítás támogatására és a keleti partnerség gazdaságainak fenntartható átalakítására annak érdekében, hogy azok ellenállóbbá és integráltabbá váljanak; a terv akár 17 milliárd EUR köz- és magánberuházást mozgósíthat; 47. felszólítja az összes érdekelt felet az EU-ban és a kelet-európai partnerországokban, hogy fokozzák erőfeszítéseiket a kiemelt kezdeményezések végrehajtása érdekében, beleértve azokat a projekteket is, amelyek célja a fekete-tengeri összeköttetések fejlesztése olyan kiemelt kezdeményezések révén, mint a fekete-tengeri víz alatti villamos­ energia-átviteli kábel és egy optikai kábel, közvetlen komp- és betáplálási szolgáltatások Grúzia és az uniós tagállamok (Románia, Bulgária) között, amelyek csökkentenék a tranzitidőt és az átfutási időt, valamint hozzáférhetőbbé tennék ezeket a régiókat; 48. emlékeztet arra, hogy az Európai Unió továbbra is támogatni fogja a keleti partnerség azon országait, amelyek arra törekednek, hogy kiépítsék rezilienciájukat és stabilitásukat a régióban, azáltal, hogy különböző típusú együttműködést és szerepvállalást biztosít számukra, többek között kiber-, hibrid és egyéb nem katonai eszközökkel;